**Lisa 2. Andmesubjekti õigusi ja vabadusi puudutavate ohtude hinnang ja õigused**

Andmesubjekte teavitatakse läbi Eesti Töötukassa ning Majandus- ja Kommunikatsiooniministeeriumi kodulehtede uuringu teostamisest sh uuringu eesmärgist, töödeldavatest isikuandmetest, uuringu õiguslikust alusest ja kaasatud volitatud töötlejast ning volitatud töötleja edasi volitatud töötlejast.

Uuring ei too andmesubjektidele kaasa kohustuste suurenemist või muid kohustusi.

Uuringu läbiviimine on planeeritud tehniliselt turvaliselt tagamaks isikuandmete töötlemise turvalisus sh kasutatakse andmete pseudonümiseerimist uuringu selles etapis, kus see on võimalik. Volitatud töötlejaga ja volitatud töötleja edasi volitatud töötlejaga on sõlmitud isikuandmete töötlemise leping.

Isiku õigus teavitamisele tema isikuandmete töötlemisest on täidetud kodulehe teavituse kaudu. Isiku õigus andmete kustutamisele ei kohaldu, sest andmeid töödeldakse õigusakti alusel. Andmete parandamine uuringu teostamise faasis enam ei ole asjakohane. Andmeid saab parandada andmebaasis, kust andmed pärinevad. Uuringuks võetakse teatud aja hetkeseisuga andmed. Isikutel on võimalus vajadusel pöörduda töötukassa või Majandus- ja Kommunikatsiooniministeeriumi andmekaitsespetsialisti poole, kelle kontaktid on leitavad asutuste kodulehtedel.

Vastutavad töötlejad ei näe suuri ja tõenäolisi ohte andmesubjektile isikuandmete töötlemisest uuringu kontekstis ning hindavad, et isiku õigused on tagatud.